გიორგი მზარელუა
გიორგი (ჟორა) მზარელუა (დ. 1 მაისი, 1940, სოფელი ობუჯი, წალენჯიხის რაიონი, საქართველოს სსრ — გ. მარტი, 2000, ზუგდიდი, საქართველო) — ქართველი მწვრთნელი და საჭადრაკო კომპოზიტორი, ოსტატობის კანდიდატი. მუშაობდა მწვრთნელად ზუგდიდსა და წალენჯიხაში. დაამთავრა მოსკოვის ცენტრალური ფიზკულტურის ინსტიტუტის ჭადრაკის სპეციალიზაციით (1971). მისი ხსოვნისადმი მიძღვნილი ტურნირები რეგულარულად ტარდება წალენჯიხასა და ზუგდიდში.